Невада
Невада () е щат, разположен в западните части на САЩ. Известен с лесното сключване и разтрогване на бракове, легализацията на хазарта и (в някои окръзи) на проституцията. Има едни от най-строгите закони против наркотиците. Столица на щата е Карсън Сити, а най-големият град е Лас Вегас.

Официалният прякор на Невада е „Сребърния щат“, заради големите залежи от сребро, открити и разработвани в него. Девизът му е „Всичко за нашата страна“ (All for Our Country). От 1867 г. е тридесет и шестия щат на САЩ. Има 2 890 845 жители (2015), от които над 85% живеят в градовете Лас Вегас и Рино.

Общата площ на Невада е 286 386 km², от които 284 479 km² са суша, а 1907 km² – вода (0,67%). Около 86% от земята е собственост на федералното правителство.

Щатът е кръстен на планинската верига Сиера Невада, а самата дума невада на испански означава „снеговалеж, покривам със сняг“. Релефът е планински и пустинен.

География 
Граничи на север с щатите Орегон и Айдахо, на запад и юг с Калифорния, и на изток с Юта и Аризона. Обхваща пустинята Мохаве на юг и повечето от Голямата Долина на север.

История 
Първите европейци, които стъпват по тези земи през 1776, са испанците. Франсиско Гарсес открива тези места, докато търси път между Калифорния и Ню Мексико. Джон Чарлз Фримонт прави много експедиции и е първият, начертал карта на тези земи.

До 1848 г. Невада е част от Мексико. САЩ я завладяват в Мексиканско-американската война.

Икономика 
Основно щатът се издържа от хазарт (48,6 % от приходите). Развити са и металургията, добивът на злато и сребро, производството на стъкло, енергийната промишленост и селското стопанство (животновъдството).

Градове

Окръзи 
Невада се състои от 16 окръга и 1 независим град – Карсън Сити. Те са:

Бележки